El mapa del treball interior Per què moltes persones fan treball interior i no avancen? Fa anys que fas treball interior i, tot i així, sents que no avances prou? Potser has llegit llibres, fet cursos, teràpia, meditació o altres pràctiques de creixement personal. Has après moltes coses, t’has conegut millor i, malgrat tot, hi ha aspectes de la teva vida que continuen encallats. Això no vol dir que et faltin eines, capacitat o compromís. Potser el que et falta és un mapa. Després de més de vint anys acompanyant persones en processos de treball interior, Daniel Gabarró ha observat una dificultat que es repeteix sovint: intentem aplicar eines valuoses, però no sempre ho fem en el moment adequat ni en l’ordre que necessitem. El creixement interior té una certa lògica. Hi ha passos que preparen els següents i aprenentatges que difícilment es poden consolidar si abans no hem construït una base prou sòlida. Aquest llibre t’ajudarà a entendre: per què determinades eines poden ser molt útils en un moment i poc efectives en un altre; quins són alguns dels errors més habituals que ens fan quedar encallats; com identificar millor en quin punt del teu procés et trobes; quin pot ser el teu següent pas; i com ordenar els diferents ensenyaments i pràctiques de treball interior que has anat acumulant. No es tracta de buscar una nova tècnica ni una solució miraculosa. Es tracta d’adquirir claredat, ordre i orientació. Perquè, sovint, el problema no és que no fem prou treball interior, sinó que no sabem quin treball ens toca fer ara. Un mapa per entendre on ets, què necessites i com continuar avançant de debò.
Daniel Gabarró, Jòrdan Faugier, Mireya Avila